b"\n_START_ARTICLE_\nNutunutu\n_START_PARAGRAPH_\nNutunutu (No-to'-no-to, Nutuntu; pl. Nutantisha), pleme ameri\xc4\x8dkih Indijanaca iz grupe Southern Valley Yokuts, ogranak Chauchila, porodica Mariposan, sa podru\xc4\x8dja ju\xc5\xbeno od donjeg toka rijeke Kings u Kaliforniji. Pleme Nutunutu imalo je selo Chiau ne\xc5\xa1to ju\xc5\xbenije od dana\xc5\xa1njeg Kingstona. Za njihovo drugo selo Hibek'ia to\xc4\x8dna lokacija nije poznata, no nalazilo se po svoj prilici u blizini rijeke Kings. Kultura je tipi\xc4\x8dna Kaliforniji (razvijeno ko\xc5\xa1ara\xc5\xa1tvo). U lovu na ze\xc4\x8deve slu\xc5\xbeili su se stupicama._NEWLINE_Godine 1861. zajedno sa Wimilchima broje 180 na rezervatu Fresno. Ne\xc5\xa1to kasnije bijeli naseljenici gotovo su ih istrijebili, a ne\xc5\xa1to pre\xc5\xbeivjelih o\xc4\x8duvalo se me\xc4\x91u susjednim plemenima."